cyanic-selkie/wikianc huggingface dataset:
ซี (ภาษาโปรแกรม)
ภาษาที่เกี่ยวข้อง
ภาษาลิมโบเป็นภาษาหนึ่งที่พัฒนาโดยทีมงานที่เบลล์แล็บส์ และในขณะที่ยังคงรักษาวากยสัมพันธ์และลักษณะทั่วไปบางอย่างของภาษาซี ก็ยังมีการเก็บกวาดข้อมูลขยะและภาวะพร้อมกันที่มีพื้นฐานบนกระบวนการสื่อสารแบบลำดับ (communicating sequential processes)
ภาษาไพทอนสืบทอดมาจากภาษาซีในแนวทางที่ต่างออกไป ในขณะที่วากยสัมพันธ์และความหมายของภาษาไพทอนแตกต่างกับภาษาซีอย่างสิ้นเชิง แต่เครื่องมือทำให้เกิดผลในภาษาไพทอนที่ใช้กันอย่างกว้างขวางที่สุดคือซีไพทอน ซึ่งเป็นโปรแกรมภาษาซีแบบโอเพนซอร์ซ สิ่งนี้ช่วยให้ผู้ใช้สามารถเขียนภาษาซีเป็นส่วนขยายของภาษาไพทอน หรือฝังภาษาไพทอนลงในโปรแกรมภาษาซี ความสัมพันธ์อย่างใกล้ชิดนี้เป็นปัจจัยหนึ่งที่นำไปสู่ความสำเร็จของภาษาไพทอนในฐานะภาษาพลวัตเพื่อการใช้งานทั่วไป
ภาษาเพิร์ลเป็นอีกตัวอย่างหนึ่งของภาษาโปรแกรมที่มีต้นกำเนิดจากภาษาซี โครงสร้างโดยรวมทั้งหมดของภาษาเพิร์ลมาจากภาษาซีอย่างมาก เครื่องมือทำให้เกิดผลของภาษาเพิร์ลมาตรฐานเขียนขึ้นด้วยภาษาซี และรองรับส่วนขยายที่เขียนในภาษาซีด้วย
บรูนู กีมาไรส์
บรูนู กีมาไรส์ โรดรีกิส โมรา (Bruno Guimarães Rodriguez Moura; เกิด 16 พฤศจิกายน ค.ศ. 1997) หรือรู้จักกันในชื่อ บรูนู กีมาไรส์ เป็นนักฟุตบอลชาวบราซิลที่เล่นในตำแหน่งกองกลางตัวรับให้แก่นิวคาสเซิลยูไนเต็ดในพรีเมียร์ลีกและทีมชาติบราซิล
ช่วงแรก
กีมาไรส์เกิดที่ย่านเซากริสตอเวาในรีโอเดจาเนโร เขามาจากทีมเยาวชนของเอาดักส์ ต่อมาในวันที่ 9 เมษายน ค.ศ. 2015 เขาในวัย 17 ปี ได้ลงเล่นระดับอาชีพเป็นครั้งแรกในช่วงสามนาทีสุดท้ายของเกม ช่วยให้ทีมเอาชนะบรากังชีนู 2–1
กีมาไรส์มีชื่อในทีมชุดแรกในฤดูกาล 2017 หลังจากที่ทำผลงานได้ดีในการแข่งขันกอปาเซาเปาลูจีฟูชีบอลฌูนียอร์
อาตแลชีกูปารานาเอ็งซี
วันที่ 11 พฤษภาคม ค.ศ. 2017 กีมาไรส์ถูกปล่อยยืมตัวให้แก่อาตแลชีกูปารานาเอ็งซีจนถึงเดือนเมษายน ค.ศ. 2018 และมีชื่อลงทะเบียนในทีมชุดอายุไม่เกิน 23 ปี
กีมาไรส์ลงเล่นนัดแรกในแซรียีอาเมื่อวันที่ 17 มิถุนายน ค.ศ. 2017 โดยลงเล่นเป็นตัวสำรองในครึ่งหลังแทนที่เดย์วีจีในนัดที่ทีมบุกไปแพ้อาตแลชีกูกอยยานีเย็งซี 1–0 ต่อมาในวันที่ 1 มีนาคม ค.ศ. 2018 เขาได้เซ็นสัญญาถาวรกับทีมจนถึงปี 2021
กีมาไรส์ทำประตูแรกให้แก่ทีมชุดใหญ่เมื่อวันที่ 10 มีนาคม ค.ศ. 2018 ช่วยให้ทีมเปิดบ้านเอาชนะฮิวบรังกูดูปารานา ไปได้ 7–1 ในการแข่งขันกังเปโอนาตูปารานาเอ็งซี เขาได้กลายเป็นผู้เล่นตัวหลักภายใต้การคุมทีมของชียากู นูนิส และในวันที่ 5 กุมภาพันธ์ ค.ศ. 2019 เขาได้รับการขยายสัญญาไปจนถึงปี 2023
ลียง
วันที่ 30 มกราคม ค.ศ. 2020 กีมาไรส์ได้เซ็นสัญญากับลียงในลีกเอิงด้วยสัญญา 4 ปีครึ่ง ค่าตัวที่ได้รับรายงานอยู่ที่ 20 ล้านยูโร
เกียรติประวัติ
อาตแลชีกูปารานาเอ็งซี
บราซิล อายุไม่เกิน 23 ปี
รางวัลส่วนตัว
ภาพยนตร์จีน
ภาพยนตร์จีน คือภาพยนตร์ที่พูดภาษาจีน แบ่งเป็น 3 ประเภทคือ ภาพยนตร์ฮ่องกง ภาพยนตร์ไต้หวัน และ ภาพยนตร์จีนแผ่นดินใหญ่ สำหรับในประเทศไทยภาพยนตร์จีนมักหมายถึงภาพยนตร์ฮ่องกง
ภาษาจีนในภาพยนตร์จีน ส่วนใหญ่เป็น ภาษาจีนแมนดารินและภาษาจีนกวางตุ้ง
สิ่งที่ทำให้หนังทั้งสองภาษาแตกต่างกันมากที่สุด ก็คือจุดประสงค์ในการสร้าง ขณะที่หนังแมนดารินนั้น มีเป้าหมายส่วนหนึ่งในการทำเพื่อฉายวงกว้าง ทั้งตลาดทั่วทั้งเอเซีย และอาจจะไปไกลได้มากกว่านั้นอีก เพราะศักยภาพของภาษาแมนดาริน ที่เป็นภาษาที่ใช้แพร่หลายในทั่วโลก ตรงกันข้ามหนังกวางตุ้งนั้นมีคนดูที่จำกัดเฉพาะอยู่ในกลุ่มผู้พูดภาษากวางตุ้ง หรือ อาจจะพูดได้ว่าเป็นหนัง ของคนฮ่องกงที่ทำเองดูเอง ก็ว่าได้ เมื่อจุดประสงค์ในการสร้างต่างกัน เงินทุน และความทะเยอทยาน ในหนังทั้งสองแบบก็ต่างกันตามไปด้วย
ประวัติ
อุตสาหกรรมหนังฮ่องกงนั้นเริ่มต้นขึ้นอย่างเป็นรูปธรรม หลังสงครามโลกครั้งที่สอง เนื่องจากผู้สร้างหนังจากจีนแผ่นดินใหญ่ พากันอพยพหนีสงครามกลางเมือง และสงครามระหว่างจีน กับญี่ปุ่น ในช่วงปี 1946 เข้าสู่ฮ่องกง จนกระทั่ง ปี 1949 เมื่อพรรคคอมมิวนิสท์จีน ได้รับชัยชนะในการแย่งชิงอำนาจ นั้นทำให้ศูนย์กลางหนังภาษาจีนย้ายจาก เซียงไฮ้สู่ฮ่องกง
แต่หลังสงครามช่วงยุค 50 ทั้งบริษัทสร้างหนังจากทั้งจีนแผ่นดินใหญ่ รวมถึง นักลงทุนจากเอเซีย เช่น มาเลเซีย และสิงคโปร์ ต่างข้ามมาลงทุนที่ฮ่องกง ภายในเวลาอันไม่นานหนังฮ่องกงกลายเป็นสินค้าที่ส่งไปทั่วโลกทั้ง เอเซียตะวันออกเฉียงใต้ ไต้หวัน ญี่ปุ่น เกาหลี รวมถึงแทรกซึมไปสู่ชาติตะวันตก ผ่านการฉายตามไชน่าทาวน์ แห่งเมืองใหญ่ต่าง ๆ เช่น ในนิวยอร์ก ลอนดอน ซิดนีย์
ภาษาจีนแมนดาริน
ภาษจีนแมนดาริน หรือ จีนกลาง เป็นหนึ่งในภาษาพูด ที่นิยมใช้พูดกันในภาคเหนือของประเทศ โดยเฉพาะในเมืองหลวงอย่างปักกิ่ง และเป็นภาษาราชการของ ทั้งจีน ไต้หวัน รวมถึงสิงค์โปร์ ทำให้แมนดาริน กลายเป็นภาษาจีน ที่คนใช้มากที่สุด
พระแก้วนิลกัณฐพรพายัพ
พระแก้วนิลกัณฐพรพายัพ  เป็นพระพุทธรูปแก้วเขียว ปางสมาธิ หน้าตักกว้าง 2 นิ้ว เป็นพระแก้วประจำรัชกาลที่ 7
ภาพยนตร์จีน
ภาษาจีนแมนดาริน
หนังภาษาแมนดาริน ที่นิยมสร้างกันมีหลากหลายแนวทั้ง หนังงิ้ว หนังเพลงแนวมิวสิกคัล เน้น เสื้อผ้าหรูหรา และฉากเต้นรำที่ตะการตา ตามแบบหนังอเมริกัน หนังรักโรแมนติดที่ดัดแปลงมาจากนิยายชื่อดัง หนังย้อนยุคงานสร้างยิ่งใหญ่อลังการ และหนังกำลังภายใน
พระแก้วนิลกัณฐพรพายัพ
ประวัติ
เมื่อปีพุทธศักราช 2469 พระบาทสมเด็จพระปกเกล้าเจ้าอยู่หัวเสด็จพระราชดำเนินไปนครลำปาง นายสุก สิทธิพลเมฆ ได้ทูลเกล้าทูลกระหม่อมถวายพระพุทธรูปทำด้วยแก้วสีเขียว ปางสมาธิ หน้าตักกว้าง 2 นิ้ว แด่องค์ล้นเกล้ารัชกาลที่ 7 ซึ่งเป็นที่พอพระราชหฤทัย โปรดเกล้าฯ ให้ฉลองร่วมในงานเฉลิมพระชนมพรรษา เมื่อพุทธศักราช 2471 เป็นพระแก้วประจำรัชกาลที่ 7
ภาพยนตร์จีน
ภาษาจีนแมนดาริน
หนังฮ่องกงที่พูดแมนดารินนั้น ส่วนใหญ่จะเน้นการเสนอภาพของ ศิลปวัฒนธรรม ประวัติศาสตร์อันยาวนาน ประเพณีที่เคร่งครัด และแนวคิดทางสังคม ของความเป็น "จีน" แบบแท้ ๆ โดยไม่ได้มีความเป็น "ฮ่องกง" เข้ามาเกี่ยวข้อง
ภาพยนตร์ภาษาแมนดาริน รุ่งเรืองระหว่างปี 1967 - 1972
ภาษาจีนกวางตุ้ง
ภาษากวางตุ้ง เป็นภาษาที่นิยมพูดกันในแถบภาคใต้ของจีน โดยครอบคลุมประชากรถึง เกือบ 70 ล้านคน ในฮ่องกงเนื่องจากประชากรส่วนใหญ่เป็นชาวกวางตุ้ง
หนังกวางตุ้งที่สร้างกันในยุคแรก ๆ ส่วนใหญ่ ก็เป็นหนังงิ้วกวางตุ้งที่เน้นเพลง และดารางิ้วชื่อดัง เพื่อตลาดในประเทศเป็นหลัก นอกจากนี้ยังมีหนังจำพวกอิทธิฤทธิ์ อภินิหาร ที่เน้นจุดขายเรื่องเทคนิคพิเศษตื่นตาตื่นใจ มากกว่าเนื้อเรื่องในแบบภาพยนตร์กำลังภายใน และที่ลืมไม่ได้ก็คือหนังกังฟูหวงเฟยหงที่สร้างกันกว่าร้อยตอน
หนังกวางตุ้ง อีกประเภทที่นิยมสร้างกันก็คือหนังชีวิต แต่เป็นหนังชีวิตประเภทที่ มีความแตกต่างจากหนังแมนดารินอยู่ไม่น้อย โดยเฉพาะอย่างยิ่งหนังชีวิตภาษากวางตุ้ง นั้นมีลีลาทางเมโลดราม่าเพ้อฝันน้อยกว่า แต่มุ่งสะท้อนภาพชีวิต จิตใจของคน ฮ่องกงโดยเฉพาะ ตัวอย่างที่ชัดเจนที่สุดก็คือหนังเรื่อง The Great Devotion ของผู้กำกับ ฉูหยวน
หนังกวางตุ้งที่มีลักษณะสะท้อนสังคมยังถูกสร้างอย่างต่อเนื่อง ในยุคปลายยุค 60 เป็นหนัง muj แสดงออกถึงวิญญานอิสระของคนทำหนังฮ่องกงในขณะนั้น ที่ผู้กำกับส่วนใหญ่ล้วนตกอยู่ภายใต้อำนาจของระบบสตูดิโอ ที่เข้มงวด มุ่งทำหนังเพื่อการค้าเพียงอย่างเดียว หนังภาษากวางตุ้งที่ทำหน้าที่สะท้อนสังคม เรื่องอื่น ๆ ได้แก่ ผลงานของผู้กำกับ หลงกง (Lung Kong)
ในระหว่างปี 1967 - 1972 หนังกวางตุ้งถูกสร้างออกมาน้อยมาก
เอสทีพี แอนด์ ไอ
บริษัท เอสทีพี แอนด์ ไอ จำกัด (มหาชน) (STP&I PUBLIC COMPANY LIMITED ชื่อย่อ:STPI) บริษัทประกอบธุรกิจ แปรรูปโครงสร้างเหล็ก (Steel Structure Fabrication), งานประกอบและเชื่อมท่อ (Piping Fabrication), งานประกอบโรงงานสำเร็จรูป (Module) และงานแปรรูปผลิตภัณฑ์เหล็กอื่นๆ โดยการนำเหล็กรูปพรรณ ท่อเหล็ก และเหล็กแผ่น มาตัดและประกอบตามแบบที่ลูกค้ากำหนด
ประวัติ
บริษัทก่อตั้งขึ้นในปี 2518 บริษัทก่อตั้งขึ้นเพื่อการดำเนินธุรกิจผลิตหม้อไอน้ำและภาชนะความดัน โดยเป็นบริษัทในเครือของ บริษัท ซิโน-ไทย เอ็นจีเนียริ่งแอนด์คอนสตรัคชั่น จำกัด (มหาชน) ในปี 2533 บริษัทได้เพิ่มทุนจดทะเบียนและได้ขยายการดำเนินธุรกิจด้านการผลิตผลิตภัณฑ์โครงสร้างเหล็กซึ่งใช้ในการก่อสร้างและติดตั้ง โดยมีกำลังการผลิต 20,000 ตันต่อปีและได้เปลี่ยนชื่อเป็น บริษัท เอสทีพี แอนด์ไอ จำกัด โดย STP&I ย่อมาจาก Sino-Thai Pressure Vessel and Iron Works โดยมีบริษัท ซิโน-ไทย เอ็นจีเนียริ่ง แอนด์ คอนสตรัคชั่น จำกัด (มหาชน) มีสัดส่วนการถือหุ้นร้อยละ 98 ในวันที่ 1 กันยายน 2538 บริษัทได้แปรสภาพเป็นบริษัทมหาชนจำกัดและในวันที่ 14 พฤษภาคม 2539 เป็นบริษัทจดทะเบียนในตลาดหลักทรัพย์แห่งประเทศไทยที่เข้าซื้อขายวันแรก
ชาลส์ เคอร์ทิส
ชาลส์ เคอร์ทิส (Charles Curtis) (25 มกราคม พ.ศ. 2403 - 8 กุมภาพันธ์ พ.ศ. 2479) เป็นนักการเมืองชาวอเมริกัน ดำรงตำแหน่งเป็นรองประธานาธิบดีแห่งสหรัฐอเมริกาคนที่ 31 ระหว่าง พ.ศ. 2472 ถึง 2476 ในสมัยประธานาธิบดีเฮอร์เบิร์ต ฮูเวอร์
18601936
สาธารณรัฐสังคมนิยมเชโกสโลวัก
ประวัติ
หลังจากที่สหภาพโซเวียตล่มสลายลง เชโกสโลวะเกียได้เริ่มมีการเปลี่ยนแปลงการปกครองเป็นระบอบประชาธิปไตยอย่างสันติ โดยผ่านกระบวนการที่เรียกว่า การปฏิวัติเวลเวต (Velvet Revolution) และนายวาคลัฟ ฮาเวล (Václav Havel) ซึ่งเป็นผู้นำกลุ่มเคลื่อนไหวต่อต้านระบบคอมมิวนิสต์ ได้รับเลือกตั้งให้เป็นประธานาธิบดีเชโกสโลวาเกียในปี พ.ศ. 2532
รัฐบาลเชโกสโลวาเกียได้มีมติเมื่อวันที่ 1 มกราคม พ.ศ. 2536 ให้สลายประเทศเชโกสโลวาเกีย และแบ่งออกเป็นสาธารณรัฐเช็กและสาธารณรัฐสโลวัก (สโลวาเกีย) ซึ่งเป็นกระบวนการที่เรียกว่า Velvet Divorce ต่อมา นายวาคลัฟ ฮาเวลได้รับเลือกตั้งเป็นประธานาธิบดีคนแรกของสาธารณรัฐเช็กในปี พ.ศ. 2536 และได้รับเลือกตั้งเป็นครั้งที่ 2 ในปี พ.ศ. 2541 จนกระทั่งหมดวาระ (วาระละ 5 ปี) เมื่อวันที่ 2 กุมภาพันธ์ พ.ศ. 2546 และนายวาคลัฟ เคลาอุส (Vaclav Klaus) ได้เข้ารับตำแหน่งประธานาธิบดีสืบต่อ เมื่อวันที่ 28 กุมภาพันธ์ พ.ศ. 2546
หม่อมหลวงชโยทิต กฤดากร
หม่อมหลวงชโยทิต กฤดากร เป็นสมาชิกสภาผู้แทนราษฎรแบบบัญชีรายชื่อ พรรครวมไทยสร้างชาติ และอดีตผู้แทนการค้าไทย ในรัฐบาลพลเอก ประยุทธ์ จันทร์โอชา เป็นบุตรชายของหม่อมราชวงศ์ยงสวาสดิ์ กฤดากร อดีตรองผู้อำนวยการสำนักงานทรัพย์สินส่วนพระมหากษัตริย์ กับท่านผู้หญิงวิยะฎา กฤดากร ณ อยุธยา มีพี่สาว 1 คน คือ หม่อมหลวงปิยาภัสร์ ภิรมย์ภักดี
หม่อมหลวงชโยทิตสำเร็จการศึกษาระดับปริญญาตรี เกียรตินิยมสาขา Economic History จาก University of London เคยดำรงตำแหน่งกรรมการและกรรมการผู้จัดการใหญ่ บริษัทหลักทรัพย์ เจพีมอร์แกน (ประเทศไทย) ตั้งแต่ 1 ตุลาคม พ.ศ. 2552 จนถึง พฤศจิกายน พ.ศ. 2563 ต่อมา บริษัท ปตท. จำกัด (มหาชน) ได้แต่งตั้ง หม่อมหลวงชโยทิต ให้ดำรงตำแหน่งกรรมการแทน ศ.ดร.สุพจน์ เตชวรสินสกุล ที่ลาออก
ต่อมาเมื่อวันที่ 7 มกราคม พ.ศ. 2564 บริษัท โทรคมนาคมแห่งชาติ จำกัด (มหาชน) ซึ่งเกิดจากการควบรวมกิจการระหว่างทีโอที และ กสท โทรคมนาคม ได้แต่งตั้งให้หม่อมหลวงชโยทิตเป็นประธานกรรมการคนแรก และเมื่อวันที่ 3 กุมภาพันธ์ สุพัฒนพงษ์ พันธ์มีเชาว์ รองนายกรัฐมนตรี ได้แต่งตั้งให้หม่อมหลวงชโยทิตเป็นหัวหน้าทีมในการติดต่อทาบทามนักลงทุนรายใหญ่ในประเทศ และภาคเอกชนในต่างประเทศ
ในปี พ.ศ. 2565 ได้รับแต่งตั้งเป็นที่ปรึกษานายกรัฐมนตรี ทำหน้าที่ผู้แทนการค้าไทย เป็นคนแรกของรัฐบาลพลเอก ประยุทธ์ จันทร์โอชา ในวันที่ 23 มีนาคม พ.ศ. 2566 หม่อมหลวงชโยทิตได้เปิดตัวเป็นสมาชิกพรรครวมไทยสร้างชาติ พร้อมทำหน้าที่เป็นหัวหน้าทีมเศรษฐกิจของพรรค เขาลงสมัคร ส.ส. แบบบัญชีรายชื่อลำดับที่ 4 ของพรรคในการเลือกตั้งปีเดียวกัน และได้รับการเลือกตั้ง
มาดามทุซโซต์ กรุงเทพฯ
พิพิธภัณฑ์หุ่นขี้ผึ้งมาดามทุซโซ กรุงเทพฯ เป็นพิพิธภัณฑ์หุ่นขี้ผึ้งในเครือมาดามทุซโซต์ โดยเมอร์ลิน เอนเตอร์เทนเมนต์ กรุ๊ป ตั้งอยู่บนชั้น 4 และ 5 สยามดิสคัฟเวอรี่เซ็นเตอร์ นับเป็นพิพิธภัณฑ์ในเครือลำดับที่สิบ และเป็นแห่งที่สามในทวีปเอเชีย ต่อจากฮ่องกง เซี่ยงไฮ้ และเป็นแห่งแรกในเอเชียตะวันออกเฉียงใต้ โดยได้เปิดให้เข้าชมอย่างเป็นทางการในวันที่ 4 ธันวาคม 2553
การจัดแสดง
มาดามทุซโซ กรุงเทพฯ จัดแสดงหุ่นขี้ผึ้ง โดยช่างปั้นจากสาขาใหญ่ลอนดอน ประกอบด้วย ห้องพระบรมราชวงศ์ไทย ที่ได้รับพระบรมราชานุญาตให้ปั้นพระรูปหุ่นขี้ผึ้ง สมเด็จพระมหิตลาธิเบศร อดุลยเดชวิกรม พระบรมราชชนก และ สมเด็จพระศรีนครินทราบรมราชชนนี นอกจากนี้ ยังมีหุ่นขี้ผึ้งบุคคลสำคัญจากหลากหลายวงการทั้งไทยและต่างประเทศ รวมประมาณ 80 หุ่น อาทิ
วัดบางแคน้อย
วัดบางแคน้อย เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมฝั่งแม่น้ำแม่กลอง บริเวณปากคลองบางแค ในตำบลแควอ้อม อำเภออัมพวา จังหวัดสมุทรสงคราม
ประวัติ
วัดบางแคน้อยสร้างเมื่อ พ.ศ. 2411 โดยคุณหญิงน้อย หรือจุ้ย วงศาโรจน์ ซึ่งเป็นน้องสาวของคุณหญิงใหญ่ ภรรยาของเจ้าพระยาวงศาสุรศักดิ์ ผู้สร้างวัดบางแคใหญ่ วัดบางแคในละแวกนั้นมี 3 วัด คือ วัดบางแคใหญ่ วัดบางแคน้อย และวัดบางแคกลาง
อุโบสถของวัดบางแคน้อย แต่เดิมสร้างบนแพไม้ไผ่ผูกไว้กับต้นโพธิ์ มีพระอธิการทัตเป็นเจ้าอาวาส เรียกอุโบสถแบบนี้ว่า อุทกกุกเขปสีมา ต่อมาพระอธิการรอด เป็นเจ้าอาวาสองค์ที่ 2 ได้ย้ายอุโบสถขึ้นมาปลูกบนพื้นดิน คุณหญิงน้อยได้อุทิศที่ดินจำนวน 8 ไร่ 2 งาน 29 ตารางวา ให้สร้างวัดได้อนุญาตให้ตั้งวัดเมื่อ พ.ศ. 2418 อุโบสถหลังที่สองของวัดจึงสร้างขึ้น เมื่อ พ.ศ. 2430 และผูกพัทธสีมาเมื่อ พ.ศ. 2440 เป็นโบสถ์แบบมหาอุด มีประตูหน้าเพียงประตูเดียว สร้างด้วยอิฐถือปูน เครื่องบนเป็นไม้ หน้าโบสถ์เป็นรูปผีเสื้อ ไม่มีช่อฟ้าใบระกา
เมื่อวัดมีเจ้าอาวาสต่อมาอีก 3 องค์ ก็ไม่ได้บูรณะวัดให้เจริญขึ้น ชาวบ้านจึงพากันไปนิมนต์พระภิกษุเขียว ฐิติสฺสโร จากวัดบางแคใหญ่มาเป็นเจ้าอาวาส ท่านจึงได้มาสร้างศาลาการเปรียญ และอุโบสถหลังใหม่ (หลังที่ 3) แทนหลังเดิมซึ่งผุผัง เมื่อ พ.ศ. 2484 เสร็จปี พ.ศ. 2490 ในสมัยพระครูสมุทรนันทคุณ (หลวงพ่อแพร) ได้พัฒนาวัดต่อ จนกระทั่ง พ.ศ. 2540 อุโบสถหลังที่ 3 เกิดชำรุดทรุดโทรมลงอีก พระครูสมุทรนันทคุณ (แพร นนฺโท) เจ้าอาวาสรูปที่ 7 จึงได้ดำเนินการสร้างอุโบสถหลังใหม่ขึ้น วัดได้รับพระราชทานวิสุงคามสีมา เมื่อวันที่ 16 พฤษภาคม พ.ศ. 2540
อาคารเสนาสนะ
อุโบสถหลังใหม่ มีผนังอุโบสถ ซ้ายและขวาแกะสลักด้วยไม้สักเรื่องราวของทศชาติชาดกฝีมือช่างแกะสลักจากเพชรบุรี ภาพพุทธประวัติผนังด้านในอุโบสถเป็นศิลปะไม้ฝังไม้ คือการฝังไม้โมกมันลงในไม้สักซึ่งรับทอดจากสีครีมลงสู่ไม้สักสีน้ำตาลสวยงาม พื้นของอุโบสถยังปูด้วยไม้ตะเคียนแผ่นโต 7 แผ่น ขนาดหนา 2 นิ้ว ใหญ่ (กว้าง) 39–40 นิ้ว พระประธานในอุโบสถ เป็นพระพุทธรูปเก่าคู่มากับวัด ศิลปะช่างจีน ส่วนแท่นที่ใช้รองพระประธานเป็นไม้มะค่าโมงขนาดใหญ่มาก ขนาดกว้าง 2 เมตรครึ่ง ยาว 3 เมตร หนา 4 นิ้ว ฐานปูนสำหรับประดิษฐานพระประธานเป็นไม้แกะสลักทรงจอมแห
นอกจากนั้นยังมีบุษบกแท่นวัชรอาสน์ ประดิษฐานพระบรมสารีริกธาตุ และภายในกุฏิทรงไทยมหาอุดซึ่งเป็นที่ประดิษฐานหุ่นขี้ผึ้งของสมเด็จพระพุฒาจารย์ (โต พฺรหฺมรํสี) บนกุฎิยังมีพระพุทธเจ้า 28 พระองค์ ทรงกษัตริย์หรือที่เรียกกันว่า พระพุทธรูปทรงเครื่อง และพระพุทธรูปแกะสลักจากหินพระธาตุ
ปราสาทกาโวเดิง
ปราสาทกาโวเดิง (Château de Gavaudun) เป็นปราสาท ที่ตั้งอยู่ที่หมู่บ้านกาโวเดิงในจังหวัดโล-เตต์-การอนน์ในแคว้นอากีแตนในประเทศฝรั่งเศส ปราสาทกาโวเดิงตั้งอยู่บนเนินหินสูงเหนือแม่น้า หอกลางที่สร้างขึ้นในคริสต์ศตวรรษที่ 13 สูง 25 เมตร
ปราสาทได้รับการขึ้นทะเบียนเป็นอนุสรณ์สถานทางประวัติศาสตร์ เมื่อปี ค.ศ. hhh
รอยรักรอยมลทิน
รอยรักรอยมลทิน (เทวนาครี: हमराज़) เป็นภาพยนตร์ ชื่อดังของ บอลลีวู้ด ในอดีต นำแสดงโดย สุนิล ดัท ราช กาปูร์ และ มุมตัส
แบ็กทูแบล็ก
แบ็กทูแบล็ก (Back to Black) เป็นผลงานสตูดิโออัลบั้มชุดที่ 2 ของนักร้องอังกฤษในแนวอาร์แอนด์บี/โซล และนักแต่งเพลง เอมี ไวน์เฮาส์ ออกวางขายในเดือนตุลาคม 2006 กับสังกัดไอส์แลนด์เรเคิดส์ อัลบั้มนี้ตัดซิงเกิ้ลออกมาหลายซิงเกิ้ลอย่าง "Rehab", "You Know I'm No Good", "Back to Black", "Tears Dry on Their Own" และ "Love Is a Losing Game" โดยรวมแล้วอัลบั้ม แบ็กทูแบล็ก ได้รับเสียงวิจารณ์ที่ดี ได้รับคำสรรเสริญกับบรรยากาศเพลงคลาสสิกแจ๊ซ/โซล "ผลงานในสไตล์ย้อนยุค" การเขียนเพลงที่ประสบความสำเร็จ และสไตล์การร้องของไวน์เฮาส์ที่โตและเข้าถึงอารมณ์ และยังติดอันดับสูง ๆ ในท็อป 10 ของชาร์ตปลายปีหลายสถาบัน อย่าง ดิออสตินโครนิเคิล (อันดับ 4) นิตยสารบิลบอร์ด (อันดับ 3) นิตยสารเบลนเดอร์ (อันดับ 8) นิตยสารสแลนต์ (อันดับ 4) นิตยสารเอนเตอร์เทนเมนต์วีกลี (อันดับ 2) เดอะนิวยอร์กไทมส์ (อันดับ 3) และนิตยสารไทม์ (อันดับ 1)
ในงานมอบรางวัลประจำปีครั้งที่ 50 ของรางวัลแกรมมี อัลบั้ม แบ็กทูแบล็ก ได้รับ 5 รางวัล (เทียบเท่ากับ ลอรีน ฮิลล์ อลิเชีย คีย์ส นอราห์ โจนส์ บียอนเซ่ และอลิสัน เคราส์) ที่เป็นศิลปินหญิงที่ได้รับรางวัลมากที่สุดในงานมอบรางวัลครั้งเดียว อัลบั้มได้รับสาขา เพลงป็อปยอดเยี่ยม ขณะที่เพลง "Rehab" ได้รับรางวัลเพลงป็อปหญิงยอดเยี่ยม เพลงแห่งปี และบันทึกเสียงแห่งปี ไวน์เฮาส์เองยังได้รับรางวัลศิลปินหน้าใหม่ยอดเยี่ยม จนถึงบัดนี้อัลบั้มขายได้ 15,197,000 ชุดทั่วโลก กับยอดขาย 5.5 ล้านชุดในปี 2007 ถือเป็นอัลบั้มขายดีที่สุดแห่งปี
จอห์น สเตโมส
จอห์น ฟิลลิป สเตโมส (John Phillip Stamos) เกิดเมื่อวันที่ 19 สิงหาคม ค.ศ. 1963 เป็นนักแสดงชาวอเมริกัน เป็นที่รู้จักในงานแสดงทางโทรทัศน์ โดยเฉพาะอย่างยิ่งกับบทบาท เจสซี แคตโซโพลิส ในซิตคอมทางช่องเอบีซีเรื่อง Full House ตั้งแต่รายการได้ยกเลิกไปในปี 1995 สเตโมสได้แสดงในภาพยนตร์โทรทัศน์และซีรีส์หลายเรื่อง ตั้งแต่ปี ค.ศ. 2006 to 2009 สเตโมสแสดงในซีรีส์เกี่ยวกับแพทย์ทางช่องเอ็นบีซีเรื่อง ER รับบทเป็น ดร. โทนี เกตส์ ในเดือนกันยายน ค.ศ. 2009 เขารับบทเป็นอัลเบิร์ตในละครบรอดเวย์เรื่อง Bye Bye Birdie
อ้างอิง
1963
พระสารสาสน์พลขันธ์ (ลอง สุนทานนท์)
พันโท พระสารสาสน์พลขันธ์ (ลอง สุนทานนท์) เป็นอดีตรัฐมนตรีว่าการกระทรวงเศรษฐการ ในรัฐบาลพลเอก พระยาพหลพลพยุหเสนา
ประวัติ
พันโท พระสารสาสน์พลขันธ์ (ลอง สุนทานนท์) เป็นบุตรของนายใหญ่ และนางจำรัส สุนทานนท์ มีน้องสาว 1 คน คือท่านผู้หญิงเลื่อม ศัลยาวิธานนิเทศ ภรรยาของพลโทพระยาศัลวิธานนิเทศ (แอบ รักตประจิต) อดีตสมุหพระราชมณเฑียรและนายกราชบัณฑิตยสถาน
เมื่อวันที่ 19 ธันวาคม พ.ศ. 2456 พระสารสาสน์พลขันธ์ ขณะที่เป็น พันตรี หลวงศัลวิธานนิเทศ ได้รับพระราชทานสกุล "สุนทานนท์"
ในปี พ.ศ. 2461 ได้รับพระราชทานตราตั้งและเลื่อนบรรดาศักดิ์ จากพันโทหลวงศัลวิธานนิเทศ เป็น นายพันโทพระสารสาสน์พลขันธ์ มีตำแหน่งราชการในกระทรวงกลาโหม ถือศักดินา 1,000
ประมาณ พ.ศ. 2458 สมเด็จพระอนุชาธิราช เจ้าฟ้าจักรพงษ์ภูวนาถ กรมหลวงพิษณุโลกประชานาถ องค์เสนาธิการทหารบกในขณะนั้น ได้ทรงมอบหมายให้พระสารสาสน์พลขันธ์ เป็นผู้สอนหนังสือในฐานะเป็นครูคนแรกแก่พระโอรสวัย 7 ขวบ ที่วังปารุสกวัน
งานการเมือง
29 มีนาคม พ.ศ. 2477 พระสารสาสน์พลขันธ์ (ลอง สุนทานนท์) ได้รับการแต่งตั้งเป็นรัฐมนตรีว่าการกระทรวงเศรษฐการ ในรัฐบาลพลเอก พระยาพหลพลพยุหเสนาแทนพระยาโกมารกุลมนตรี (ชื่น โกมารกุล ณ นคร) และพ้นจากตำแหน่งไปเมื่อ 22 กันยายน พ.ศ. 2477 เนื่องจากลาออกพร้อมนายกรัฐมนตรีและรัฐมนตรีทั้งคณะ
ครอบครัว
พันโท พระสารสาสน์พลขันธ์ (ลอง สุนทานนท์) สมรสกับนางสวัสดิ์ สารสาสน์พลขันธ์ ธิดาพระยาราชายสาธก (ง่วนสุน อัศวนนท์) กับคุณหญิงฟอง มีบุตรธิดา 5 คน คือ
โชห่วย
โชห่วย คือ ร้านขายของชำ ตามความหมายในพจนานุกรม ฉบับราชบัณฑิตยสถาน พ.ศ. 2554 มาจากภาษาจีนแต้จิ๋วว่า 凑货 อ่านว่าโชวห่วย ตัวหนังสือจีน 凑(โฉ่ว)​ แปลว่า รวบรวม​ ส่วนตัวหนังสือ 货(ห่วย)​ แปลว่าสินค้า
รากศัพท์
คำว่า โชห่วย ในความหมายของคนไทยคือ ร้านขายของชำ สันนิษฐานว่ามาจากภาษาจีนเขียนว่า 粗货 ออกเสียงจีนกลางว่า "ชู ฮั่ว" ( ชู -  粗  หมายถึง ใหญ่ ๆ หรือ หยาบ, ฮั่ว - 货 หมายถึง สินค้า, แปลรวมๆ หมายความว่า  มีของขายเยอะแยะมากมาย)  ในสำเนียงจีนฮกเกี้ยน ที่เป็นชาวจีนที่มาค้าขายรุ่นแรก ๆ ในไทย แถบปีนัง มลายู และภูเก็ต ก็ออกเสียงว่า โชฮ่วย หรือ ชุกห่วย
คำว่าโชห่วย ในภาษาจีนแต้จิ๋ว บางครั้งเรียกว่า จับห่วย (雜貨) หรือ แป๊ะห่วย (百貨) ในขณะที่ภาษากวางตุ้งจะออกเสียงว่า จาบฟอโผว
เฉลิม พรมมาส
ศาสตราจารย์อุปการคุณ นายแพทย์ เฉลิม พรมมาส หรือ หลวงเฉลิมคัมภีรเวชช์ (เฉลิม พรมมาส) แพทย์ชาวไทย อดีตผู้บัญชาการมหาวิทยาลัยแพทยศาสตร์ และรัฐมนตรีว่าการกระทรวงสาธารณสุข
ประวัติ
น.พ.เฉลิม เกิดเมื่อวันที่ 19 สิงหาคม พ.ศ. 2439 บ้านเกิดเป็นชาวจังหวัดตาก ต่อมาได้เข้ามาศึกษาและจบชั้นมัธยมที่ ร.ร.เทพศิรินทร์ น.พ.เฉลิมเป็นนักศึกษาที่ผลการเรียนดีเป็นที่หนึ่งมาตลอด จบการศึกษาแพทยศาสตร์ จากศิริราช และได้ทุนสมเด็จพระบรมราชชนก ไปเรียนต่อด้านสาธารณสุขที่มหาวิทยาลัยฮาร์วาร์ด และด้านการแพทย์ที่มหาวิทยาลัยจอนส์ฮอบกิ้นและเป็นคนไทยคนแรกที่จบวิชานี้จากมหาวิทยาลัยจอนส์ฮอบกิ้นโดยผลการเรียนอยู่ในอันดับต้นๆจนเป็นที่ยอมรับของอาจารย์ทุกท่าน เมื่อกลับเมืองไทยต่อมาได้ร่วมมือกับนายแพทย์สวัสดิ์ แดงสว่างค้นพบวงจรชีวิตพยาธิตัวจี๊ดเป็นครั้งแรกของโลก ซึ่งแพทย์ทั่วโลกให้การยอมรับและยกย่องให้เป็นผู้ค้นพบคนแรก เคยเป็นผู้บัญชาการมหาวิทยาลัยแพทยศาสตร์ ในระหว่างปี พ.ศ. 2488 ถึงปี พ.ศ. 2500 และได้รับแต่งตั้งให้รักษาการคณบดีคณะแพทยศาสตร์โรงพยาบาลจุฬาลงกรณ์ ในระหว่างปี พ.ศ. 2497 ถึงปี พ.ศ. 2500 ต่อมาในปีเดียวกันได้รับโปรดเกล้าฯ แต่งตั้งเป็นรัฐมนตรีว่าการกระทรวงสาธารณสุข ในรัฐบาลนายพจน์ สารสิน และรัฐบาลจอมพลถนอม กิตติขจร รวม 2 สมัยตามลำดับ
เฉลิม พรมมาส เสียชีวิตในปี พ.ศ. 2518
ผลงาน
น.พ.เฉลิม พรมมาส ในฐานะผู้บัญชาการมหาวิทยาลัยแพทยศาสตร์ ได้ขอความร่วมมือจากพลตรี พระยาดำรงแพทยาคุณ (ชื่น พุทธิแพทย์) และท่านอื่นๆอีกหลายท่าน ในการจัดตั้งโรงเรียนแพทย์แห่งที่สองขึ้นที่โรงพยาบาลจุฬาลงกรณ์ ในปี พ.ศ. 2490 และแห่งที่สามที่เชียงใหม่
เติ้ง ยฺหวี่
เติ้ง ยฺหวี่ (鄧禹; ค.ศ. 2–58) ชื่อรองว่า จ้งหฺวา (仲華) เป็นขุนนางและขุนพลแห่งราชวงศ์ฮั่นผู้มีส่วนสำคัญในการทัพของจักรพรรดิฮั่นกวังอู่ (汉光武帝) เพื่อรื้อฟื้นราชวงศ์ฮั่น เขาเป็นที่รู้จักดีในประวัติศาสตร์เพราะมีผลงานมาตั้งแต่ยังเยาว์ แต่ชื่อเสียงหลักของเขาอยู่ที่ความสามารถในการเลือกใช้คนได้ถูกกับงานมากกว่าจะเป็นความสามารถทางทหาร
หลังจักรพรรดิฮั่นกวังอู่สวรรคตใน ค.ศ. 57 เติ้ง ยฺหวี่ ซึ่งเป็นที่นับถือในฐานะผู้นำของหมู่ผู้เคยถวายความช่วยเหลือแก่ฮั่นกวังอู่ในการรื้อฟื้นราชวงศ์ฮั่นได้รับตำแหน่งกิตติมศักดิ์จากจักรพรรดิฮั่นหมิง (漢明帝) โอรสของฮั่นกวังอู่ โดยได้เป็นราชครู (太傅; "ครูใหญ่")
เติ้ง ยฺหวี่ ยังเป็นพระอัยกาของเติ้ง ซุย (鄧綏) มเหสีของจักรพรรดิฮั่นเหอ (漢和帝)
มหาวิทยาลัยซินซินแนติ
มหาวิทยาลัยซินซินแนติ (University of Cincinnati) เป็นมหาวิทยาลัยรัฐบาลของสหรัฐอเมริกา ตั้งอยู่ที่เมือง ซินซินแนติ ในรัฐโอไฮโอ ก่อตั้งเมื่อ พ.ศ. 2362 (ค.ศ. 1819) ภายใต้ชื่อ วิทยาลัยซินซินแนติ และ วิทยาลัยแพทยศาสตร์โอไฮโอ ต่อมาได้ถูกรวมเข้าเป็นมหาวิทยาลัยซินซินแนติ ในปี พ.ศ. 2413 (ค.ศ. 1870) เหมือนในปัจจุบัน นักศึกษาในมหาวิทยาลัยมีประมาณ 35,000 คน (ข้อมูลปี พ.ศ. 2548)
มหาวิทยาลัยซินซินแนติ มีชื่อเสียงในด้านในหลายคณะรวมถึง สถาปัตยกรรมศาสตร์ ซึ่งเป็นหนึ่งในอันดับสูงสุดสหรัฐอเมริกา โดยนิตยสารดีไซน์อินเทลลิเจนซ์ นอกจากนี้ยังมีชื่อเสียงทางด้าน ดนตรี นิติศาสตร์ และ แพทยศาสตร์ ซึ่งวัคซีนป้องกันโรคโปลิโอ ได้ถูกคิดค้นขึ้นในคณะแพทยศาสตร์มหาวิทยาลัยซินซินแนติ
ประเทศมองโกเลียในโอลิมปิกฤดูร้อน 2016
ประเทศมองโกเลีย เข้าร่วมแข่งขันกีฬาโอลิมปิกฤดูร้อนครั้งที่ 31 ค.ศ. 2016 (พ.ศ. 2559) ณ รีโอเดจาเนโร ประเทศบราซิล ระหว่างวันที่ 5 สิงหาคม – 21 สิงหาคม พ.ศ. 2559 คณะกรรมการโอลิมปิกแห่งชาติมองโกเลียได้ส่งทีมนักกีฬาที่ผ่านการคัดเลือกทั้งหมด 43 คน เข้าร่วมแข่งขันใน 9 ชนิดกีฬา และได้รับเหรียญรางวัลจากการแข่งขันครั้งนี้ได้แก่ 0 เหรียญทอง 1 เหรียญเงิน และ 1 เหรียญทองแดง รวมทั้งหมด 2 เหรียญ
กรีฑา
ผลการแข่งขัน
วัดเขาน้อย (จังหวัดจันทบุรี)
วัดเขาน้อย เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลคมบาง อำเภอเมืองจันทบุรี จังหวัดจันทบุรี
วัดเขาน้อย หรือ วัดสิงขรคีรี ได้รับอนุญาตให้สร้างวัดเมื่อประมาณ พ.ศ. 2375 และได้รับพระราชทานวิสุงคามสีมาเมื่อประมาณปี พ.ศ. 2390
ไรมอน แลนด์
บริษัท ไรมอน แลนด์ จำกัด (มหาชน)  (RAIMON LAND PUBLIC COMPANY LIMITED ชื่อย่อ:RML) เป็นบริษัทที่ประกอบธุรกิจด้านการพัฒนาอสังหาริมทรัพย์ โดยลักษณะการดำเนินงานเพื่อขาย เพื่อให้เช่า และ ให้บริการบริหารโครงการให้กับผู้ร่วมทุน โดยโครงการต่างๆได้แก่ อาคารชุดพักอาศัย การจัดสรรที่ดินเปล่า บ้านเดี่ยว ทาวน์เฮ้าส์ และอาคารสำนักงาน ตลอดจนอาคารพาณิชย์
ประวัติ
โดยแรกเริ่ม บริษัทจดทะเบียนเป็นบริษัทจำกัดครั้งแรกในนาม “บริษัท ปิอาซ่าการ์เม้น จำกัด” เมื่อปี 2530 โดยมีวัตถุประสงค์เริ่มแรกเพื่อทำการผลิตและจำหน่ายเสื้อผ้าสำเร็จรูป แต่ยังไม่ได้เริ่มดำเนินการผู้เริ่มก่อตั้งบริษัทได้เสนอให้เปลี่ยนแปลงวัตถุประสงค์ของการจัดตั้งบริษัทใหม่เป็นเพื่อการลงทุนและพัฒนาอสังหาริมทรัพย์เพื่อให้เช่าและจำหน่าย ต่อมาจึงได้จดทะเบียนเปลี่ยนชื่อเป็น “บริษัท ไรมอน พร็อพเพอร์ตี้ ดีเวลลอปเม้นท์ จำกัด” หลังจากประสบความสำเร็จในการก่อสร้างและขายโครงการอาคารพาณิชย์ และได้จดทะเบียนเปลี่ยนชื่ออีกครั้งเป็น “บริษัท ไรมอน แลนด์ จำกัด” ในปี 2533
บริษัทได้เข้าลงทุนในโครงการพัฒนาอสังหาริมทรัพย์ต่างๆ และได้เข้าร่วมลงทุนในบริษัทหลายแห่งเพื่อเป็นเจ้าของที่ดินที่มีศักยภาพ และเพื่อการขยายธุรกิจ จนกระทั่งในปี 2536 บริษัทได้แปลงสภาพเป็นบริษัท “มหาชน” และเสนอขายหุ้นสามัญเพิ่มทุนต่อประชาชนทั่วไปและได้รับอนุญาตจากตลาดหลักทรัพย์แห่งประเทศไทย ให้เป็นบริษัทจดทะเบียนในตลาดหลักทรัพย์แห่งประเทศไทยโดยได้รับอนุญาตให้นำหุ้นของบริษัทเข้าทำการซื้อขายในตลาดหลักทรัพย์แห่งประเทศไทย
ผู้ถือหุ้นรายใหญ่
ข้อมูล ณ วันที่ 30 มิถุนายน 2563
บิ๊กทเวลฟ์
กลุ่มของบิ๊กทเวลฟ์
บิ๊กทเวลฟ์ก่อตั้งเมื่อ 25 กุมภาพันธ์ พ.ศ. 2537 หลังจากที่กลุ่มบิ๊กเอท รวมเข้ากับอีก 4 มหาวิทยาลัย ในปัจจุบันบิ๊กทเวลฟ์ มีมหาวิทยาลัยดังนี้
บีบีซีทู
บีบีซีทู (BBC Two) เป็นช่องโทรทัศน์ช่องที่สองของบริษัทการกระจายเสียงและแพร่ภาพแห่งบริเตน (บีบีซี) ในสหราชอาณาจักร และเป็นช่องที่ออกอากาศเป็นช่องที่สามของสหราชอาณาจักรนับตั้งแต่ช่องแรกที่ออกอากาศ โดยเริ่มการแพร่ภาพเมื่อวันที่ 20 เมษายน ค.ศ. 1964 และเริ่มการแพร่ภาพในระบบสีเมื่อวันที่ 1 กรกฎาคม ค.ศ. 1967 ส่งผลให้บีบีซีทูกลายเป็นช่องโทรทัศน์ที่ออกอากาศในระบบสีช่องแรกในยุโรป โดยรายการที่ออกอากาศทางช่องบีบีซีทูจะมีรสนิยมสูงกว่ารายการที่ออกอากาศทางช่องบีบีซีวัน
บีบีซีทูในระบบความคมชัดสูงเริ่มออกอากาศเมื่อวันที่ 26 มีนาคม ค.ศ. 2013 แทนที่ช่องบีบีซีเอชดี
ประวัติ
ในอังกฤษยุค1960 มีเพียงบีบีซี1และไอทีวีเพียงแค่2ช่องเท่านั้น ทื่ออกอากาศในอังกฤษและเป็นของในประเทศ ทั้งสองช่องเป็นคุ๋แข่งกันตั้งแต่ไอทีวีเรื่มออกอากาศในอังกฤษเมื่อปี พ.ศ2498(1955) และทั้งคู่ก็แข่งกันชิงยอดคนดู เพื่อพัฒนาสถานีตนเอง
จาก พิลคิงตันรีพอตท์ ในปี พ.ศ2505 (1962) ได้เห็นแรงกำลังทื่บีบีซีทำอยู่ และด้วยทางไอทีวีทื่ช่วงนั้นไม่มีรายการทื่มีสาระการเรียนรู้ จึงมอบสถานีโทรทัศน์แห่งทื่3ของเกาะอังกฤษให้กับบีบีซี
ทางสถานีได้วางแผนเปิดสถานีเป็นทางการในช่วงวันทื่ 20 เมษายน 2508 (1964) ในเวลา 19:20น. พร้อมกับโชว์เปิดตัวอย่างยิ่งใหญ่ และพลุ แต่กลับเกิดเหตุการณ์ไม่คาดฝัน เมื่อเวลา 18:45น. เกิดเหตุการณ์ไฟดับครั้งใหญ่ ผลพวงมาจากไฟไหม้ทื่โรงไฟฟ้าแบตเตอร์ซี ทำให้ศูนย์โทรทัศน์ของบีบีซีและลอนดอนตะวันตกไม่มีไฟฟ้าใช้ บีบีซียังคงออกอากาศได้ เนื่องจากใช้แหล่งไฟฟ้าทื่อเล็กซานด้าพาเลซ ทางสถานีโทรทัศน์รีดิฟฟัดชั่น สถานีเครือข่ายของไอทีวี ได้ทำการขอสิทธิ่ออกอากาศบีบีซีสอง แต่ทางสถานีบีบีซีสองกลับไม่อนุญาตให้ออกอากาศ
วันที่ 21 เมษายน ในช่วงเวลา 5 ทุ่ม ไฟฟ้านั้นได้กลับมาทำงานปรกติ และทางสถานีได้เรื่มออกอากาศอย่างเต็มตัว โดยรายการแรกที่ออกอากาศคือ เพลย์สคูล
กีฬาฟุตซอลในซีเกมส์ 2021 – ทีมหญิง
ฟุตซอล ทีมหญิง ใน ซีเกมส์ 2021 มีขึ้นระหว่างวันที่ 15–29 พฤษภาคม 2565 ในประเทศเวียดนาม ในรายการแข่งขันทัวร์นาเมนต์นี้มี 4 ทีมจากเอเชียตะวันออกเฉียงใต้ลงเล่นในประเภททีมหญิง. อินโดนีเซียถอนทีมออกจากการแข่งขันหลังจากการจับสลาก.
แมตช์ทั้งหมดจะลงเล่นที่ สนามกีฬาในร่มจังหวัดห่านาม ในฝูลี้ ห่านาม.
ประเทศที่เข้าร่วม
สี่ทีมด้านล่างนี้เข้าร่วมสำหรับการแข่งขัน.
ท่าอากาศยานซางะ
ท่าอากาศยานซางะ เป็นท่าอากาศยานท้องถิ่นระดับ 3 ตั้งอยู่ในเขตคาวาโซเอะ เมืองซางะ จังหวัดซางะ ประเทศญี่ปุ่น
อำเภอวัลดุเราะเบียะอ์
วัลดุเราะเบียะอ์ (ولد ربيع) เป็นอำเภอของเขตผู้ว่าการอัลบัยฎออ์ ประเทศเยเมน ใน พ.ศ. 2546 อำเภอนี้มีประชากร 19,427 คน
ฟาร์ม
ฟาร์ม หรือ ไร่นา (farm) เป็นพื้นที่ดินที่อุทิศให้กับกระบวนการกสิกรรมเป็นหลักโดยมีความมุ่งหมายหลักเพื่อผลิตอาหารและธัญพืชอื่น เป็นสิ่งอำนวยความสะดวกพื้นฐานในการผลิตอาหาร คำว่า "ฟาร์ม" ใช้กับหน่วยแยกแต่ละชนิด เช่น ไร่ผัก ไร่ผลไม้ ฟาร์มวัวนม ฟาร์มหมู ฟาร์มสัตว์ปีก ไร่เชื้อเพลิงชีวภาพและโภคภัณฑ์อื่น คำว่า "ฟาร์ม" รวมถึงฟาร์มสัตว์ (ranch), feedlot, สวนผลไม้ (orchard) ไร่ใหญ่ (plantation), ที่ดินแปลงย่อย (smallholding) และรวมบ้านไร่และสิ่งปลูกสร้างทางการเกษตรตลอดจนที่ดินด้วย ในสมัยใหม่ คำนี้ยังใช้กับปฏิบัติการอุตสาหกรรมอย่างฟาร์มกังหันลมและฟาร์มปลา ซึ่งทั้งสองสามารถอยูบนบกหรือในทะเลก็ได้
เฉิน เจ๋อหย่วน
เฉิน เจ๋อหย่วน ( เกิด 29 ตุลาคม 1996) เป็นนักแสดงและนักร้องชาวจีน เขามีชื่อเสียงจากบทบาทการแสดงของเขาในละครบันเทิงคดีกำลังภายในเรื่อง แฮนซัมซิบลิง (2020), ละครวัยรุ่นเรื่อง Our Secret (2021), ละครโรแมนติกแฟนตาซีเรื่อง Mr. Bad (2022) และ Hidden Love (2023)
เขาเข้าวงการจากเข้าร่วมในรายการวาไรตี้ชื่อ คิงออฟป๊อป (King of Pop) และต่อมาได้เดบิวต์ในฐานะหนึ่งในสมาชิกของบอยแบนด์ชื่อ Mr. Bio ในปี ค.ศ. 2015 เริ่มมีผลงานการแสดงในปี ค.ศ.2017
ประวัติ
เฉิน เจ๋อหย่วน 陈哲远 (Chen Zheyuan) เกิดเมื่อวันที่ 29 ตุลาคม 1996 ที่เซินเจิ๋น มณฑลกวางตุ้ง ประเทศจีน น้ำหนัก62 กิโลกรัม ส่วนสูง 180 เซนติเมตร สัญชาติจีน เฉินเจ๋อหย่วนมีพี่น้อง 3 คน เป็นบุตรคนที่ 1 มีน้องสาว 2 คน
ด้านการศึกษา เขาจบการศึกษาในภาควิชาศิลปะการแสดงจาก Shenzhen University (มหาวิทยาลัยเซินเจิ้น) ปัจจุบันเขาเป็นนักแสดงภายใต้สังกัด Gramarie Entertainment และมีกลุ่มแฟนคลับที่มีชื่อว่า หยวนเป่า (เงินจีนโบราณ)
เข้าสู่วงการ
ในปี 2015 เขาได้เข้าร่วมในรายการวาไรตี้ King of Pop และต่อมาด้วยความหล่อและโดดเด่นในเรื่องของความสามารถของเขา ทำให้เจ้าตัวได้เดบิวต์ในฐานะของบอยแบนด์ที่มีชื่อว่า Mr. Bio
ในปี 2017 เขาก็ได้เดบิวต์ในพาร์ทของการเป็นนักแสดงในซีรีส์เรื่อง All About Secrets ซึ่งเป็นละครที่สร้างจากนวนิยายของ Rao Xueman
ในปี 2018 เขาก็ได้แสดงอย่างต่อเนื่องในซีรีส์เรื่อง The Legend of Zu 2 จากนั้นหนุ่มเฉินชิมลางในแสดงภาพยนตร์เรื่อง Miss Puff ในบทบาทของ Wang Han
ในปี 2020 เป็นปีทองของเฉินเจ๋อหย่วน เพราะเจ้าตัวเป็นที่รู้จักกันและได้รับการชื่นชมจากการแสดงในซีรีส์เรื่อง Handsome Siblings ซึ่งสร้างจากนวนิยายเรื่อง Juedai Shuangjiao ในปีเดียวกันนั้นได้รับบทบาทนำในซีรีส์เรื่อง Our Secret รักในความลับ
ในปี 2021 โดยจากผลงานนี้หลายคนนั้นประทับใจและชื่นชมเฉินเจ๋อหย่วนเป็นอย่างมาก อีกทั้งเขาก็ยังได้รับบทบาทนำจากซีรีส์แนวพีเรียดประวัติศาสตร์เรื่อง Winner Is King
พยัคฆ์มฤตยู 007
พยัคฆ์มฤตยู 007 (Live and Let Die) เป็นภาพยนตร์แนวสายลับฉายเมื่อปี ค.ศ. 1973 เป็นภาพยนตร์เรื่องที่แปดใน ภาพยนตร์ชุด เจมส์ บอนด์ ที่สร้างโดย อีออนโปรดักชันส์ แสดงนำโดย โรเจอร์ มัวร์ รับบทเป็น เจมส์ บอนด์ สายลับเอ็มไอ6 ครั้งแรก กำกับโดย กาย แฮมิลตัน อำนวยการสร้างโดย แฮรรี ซอลต์ซแมนและอัลเบิร์ต อาร์. บรอคโคลี ถึงแม้ว่าผู้อำนวยการสร้างต้องการให้ ฌอน คอนเนอรี กลับมารับบทเดิมเป็นบอนด์ หลังแสดงใน 007 เพชรพยัคฆราช ภาพยนตร์บอนด์ก่อนหน้านี้ แต่เขาปฏิเสธ ทำให้ต้องมีการตามหานักแสดงคนใหม่ เพื่อมารับบทเป็นบอนด์ โดยโรเจอร์ มัวร์ได้รับเลือกและได้เซ็นสัญญารับบทเป็น เจมส์ บอนด์ คนใหม่
ภาพยนตร์ดัดแปลงจากนวนิยายชื่อเดียวกันของเอียน เฟลมมิง เมื่อปี ค.ศ. 1954 โดยมีเรื่องราวเกี่ยวกับเจ้าพ่อค้ายาเสพติดย่านฮาร์เลม รู้จักกันในชื่อ มิสเตอร์บิก วางแผนที่จะแจกจ่ายเฮโรอีนจำนวนสองตันให้ฟรี ๆ เพื่อให้พ่อค้ายาเสพติดคู่แข่งนั้นต้องออกจากธุรกิจไปและทำให้เขากลายเป็นผู้ผูกขาดการค้ายาเสพติดแต่เพียงผู้เดียว มิสเตอร์บิก แท้จริงแล้วคือ ดอกเตอร์ คาแนงกา ผู้เผด็จการของเกาะซานโมนิก เกาะสมมติแห่งหนึ่งในทะเลแคริบเบียนที่เขาแอบปลูกต้นฝิ่นเอาไว้ บอนด์สืบสวนการเสียชีวิตของสายลับอังกฤษสามคน ทำให้พาเขาไปพบกับคาแนงกา ต่อมา บอนด์ติดอยู่โลกของนักเลงกับวูดูและได้ต่อสู้เพื่อหยุดยั้งแผนของเจ้าพ่อค้ายาเสพติด
พยัคฆ์มฤตยู 007 ฉายในช่วงที่ภาพยนตร์คนผิวดำอยู่ในจุดสูงสุด มีการเหมารวมและเรื่องจำเจปรากฏในภาพยนตร์ เช่น การเหยียดสีผิว, นักเลงผิวดำและรถยนต์ที่มีขนาดใหญ่หรือหรูหราเกินจริง ภาพยนตร์บอนด์ก่อนหน้านี้เน้นที่เรื่องราวของตัวร้ายที่บ้าอำนาจหรือต้องการจะครองโลก แต่ พยัคฆ์มฤตยู 007 เน้นไปที่การค้ายาเสพติด ซึ่งเป็นแก่นเรื่องทั่วไปของภาพยนตร์คนผิวดำในยุคนั้น ภาพยนตร์ดำเนินเรื่องในศูนย์กลางของวัฒนธรรมแอฟริกัน-อเมริกัน เช่น ย่านฮาร์เลมและเมืองนิวออร์ลีนส์ เช่นเดียวกับ เกาะในแคริบเบียน พยัคฆ์มฤตยู 007 เป็นภาพยนตร์บอนด์เรื่องแรกที่ โรซี คาร์เวอร์ แสดงโดย กลอเรีย เฮนดรี เป็นสาวบอนด์เชื้อสายแอฟริกัน-อเมริกัน ที่มีความสัมพันธ์โรแมนติกร่วมกับบอนด์ ภาพยนตร์ประสบความสำเร็จในด้านรายได้และได้รับคำชมจากนักวิจารณ์ ภาพยนตร์ยังได้รับการเสนอชื่อในรางวัลออสการ์ สาขาเพลงประกอบยอดเยี่ยม สำหรับเพลง ลิฟแอนด์เล็ตดาย แต่งโดย พอลและลินดา แม็กคาร์ตนีย์ และแสดงโดย วิงส์ วงของพวกเขาเอง
เรื่องย่อ
เจมส์ บอนด์ (โรเจอร์ มัวร์) ได้รับภารกิจให้ไปตามสืบเกี่ยวกับสายลับ 3 คนที่ถูกสังหารในเวลาไล่เลี่ยกัน จากการตามรอยก็นำบอนด์ไปสู่การเผชิญหน้ากับขบวนการค้ายาเสพติดระดับชาติที่ นำโดย มิสเตอร์บิ๊ก หรือชื่อที่แท้จริงของเขาก็คือ ดร.คานังก้า (Yaphet Kotto) นายกรัฐมนตรีแห่งเกาะซานโมนิค บอนด์จึงต้องทำลายแผนการของพวกมันอีกตามเคย
พิพิธภัณฑ์ศิลปะสมัยใหม่
พิพิธภัณฑ์ศิลปะสมัยใหม่ (Museum of Modern Art) เป็นพิพิธภัณฑ์ศิลปะตั้งอยู่บนถนน 53 ฝั่งตะวันตก, ระหว่าง 5th และ 6th Avenue ย่านมิดทาว์น แมนฮัตตัน ในนครนิวยอร์กซิตี้ MoMA มีส่วนสำคัญในการพัฒนาและเป็นที่เก็บรวบรวมงานศิลปะสมัยใหม่และมักจะได้รับการกล่าวขานว่าเป็นพิพิธภัณฑ์ที่มีอิทธิพลมากที่สุดของศิลปะสมัยใหม่ งานศิลปะซึ่งถูกรวบรวมไว้ที่นี้ มีทั้งศิลปะสมัยใหม่และศิลปะร่วมสมัย เช่น ผลงานสถาปัตยกรรมและการออกแบบ, ภาพวาด, รูปปั้น, ภาพถ่าย, สิ่งพิมพ์และหนังสือแสดงผลงานของศิลปิน, ภาพยนตร์และสื่ออิเล็กทรอนิกส์
ห้องสมุดของที่นี้รวบรวม หนังสือกว่า 300,000 เล่ม หนังสือศิลปินและวารสารรวมทั้งไฟล์แต่ละไฟล์ได้มากกว่า 70,000 ศิลปิน คลังมีเนื้อหาหลักที่เกี่ยวข้องกับแหล่งประวัติศาสตร์ของศิลปะสมัยใหม่และร่วมสมัย นอกจากนี้ MoMA ยังเป็นแหล่งรวมร้านอาหารที่ได้รับรางวัล, ชื่อ “The Modern” ดำเนินการโดยพ่อครัว Gabriel Kreuther
ประวัติ
แนวคิดริเริ่มสำหรับพิพิธภัณฑ์ศิลปะสมัยใหม่ได้รับการพัฒนาในปี ค.ศ. 1928 โดย Abby Aldrich Rockefeller (ภรรยาของ John D. Rockefeller Jr.) และเพื่อนของเธอคือ Lillie P. Bliss และ Mary Quinn Sullivan. พวกเขาเป็นที่รู้จักกันเป็นอย่างหลากหลาย ในนาม"คุณผู้หญิง"หรือ"ผู้หญิงอันเป็นที่รัก"หรือ"ผู้หญิงใจแข็ง" พวกเขาเช่าพิพิธภัณฑ์ใหม่ในช่องว่างให้เช่าในอาคาร Heckscher ที่ 730 Fifth Avenue ในแมนฮัตตันและจะเปิดให้ประชาชนวันที่ 7 พฤศจิกายน 1929, เก้าวันหลังจาก เหตุการณ์ Wall Street Crash. Abby ได้เชิญ invited A. Conger Goodyear, อดีตประธานคณะกรรมการมูลนิธิของ Albright Art Gallery ใน Baffalo, New York, เพื่อเป็นประธานของพิพิธภัณฑ์ใหม่ Abby กลายเป็นเหรัญญิก ในขณะที่MoMAจัดเป็นเป็นพิพิธภัณฑ์ชั้นนำของอเมริกาแห่งเดียวแห่งแรกในแมนฮัตตันที่อุทิศเฉพาะกับศิลปะสมัยใหม่ในยุโรป
A. Conger Goodyear Paul J. Sachsและ Crowninshield เข้าร่วมเขาเป็นผู้ก่อตั้งมูลนิธิฯ Sachs้ ผู้อำนวยการและภัณฑารักษ์ สิ่งพิมพ์และภาพวาดที่ Fogg Art Museum ที่ Harvard University, A. Conger Goodyear ถามเขาเพื่อแนะนำผู้อำนวยการ Moma โดยPaul J. Sachs แนะนำAlfred H. Barr Jr.ภายใต้การแนะนำ เและบริหารของAlfred H. Barr Jr. พิพิธภัณฑ์ขยายตัวได้อย่างรวดเร็วจากแปดภาพพิมพ์และวาดภาพหนึ่ง เงินกู้ก้อรแรกได้รับการอนุมั่ประสบความสำเร็จเป็นครั้งแรกในเดือนพฤศจิกายนปี 1929 ทำให้มีการแสดงกภาพวาดที่วาดโดย Van Gogh, Gauguin, Cézanne และ Seurat.
พิพิธภัณฑ์หอศิลป์แบ่งออกเป็น6 ห้อง และมีสำนักงานอยู่ชั้นที่ 12 ในอาคาร Heckscher และย้ายออกเป็นสามสถานที่ชั่วคราวภายในสิบปีถัดไปตั้งอยู่หกครั้งแรกในห้องพักของและสามีของ Abby John D. Rockefeller Jr.ต่อต้าน พิพิธภัณฑ์ เช่นเดียวกับศิลปะสมัยใหม่และปฏิเสธที่จะปล่อยเงินสำหรับกิจการที่ได้จะได้รับจากแหล่งลงทุนอื่นอื่น และรวมถึงการเปลี่ยนสถานที่ตั้งชั่วคราว ในสุดเขาจึงตัดสินใจบริจาคที่ดินปัจจุบันและอื่นอื่น ซึ่งเพียงพอที่จะทำให้ John D. Rockefeller Jr. เป็นผู้มีพระคุณที่ยิ่งใหญ่ที่สุดของ The Museum of Modern Art
นอกจากนี้พิพิธภัณฑ์แห่งนี้ยังได้รับชื่อเสียงระดับประเทศ นิทรรศการย้อนอดีตPicasso 1939-1940จัดขึ้นร่วมกับ Art Institute of Chicago ในช่วงของการทำงานที่นำเสนอเรื่อง reinterpretation สำคัญของ Picasso ในอนาคต สำหรับนักวิชาการและนักประวัติศาสตร์ศิลปะ ทั้งหมดนี้จัดโดย Barrหัวเรือใหญ่ของพิพิธภัณฑ์ ซึ่งต่อมานืทรรศการครั้งนี้ได้เป็นต้นแบบที่พิพิธภัณฑ์อื่นอื่นในยุคหลังหลังยึดเป็นแบบอย่าง
เมื่อบุตรชายของเนลสัน Abby Rockefeller ได้รับเลือกจากคณะกรรมการมูลนิธิที่จะเป็นประธานในปี 1939 เมื่ออายุสามสิบเขาเป็นส่วนสำคัญในการกระตุ้นเผยแพร่และ เป็นแหล่งเงินทุน, ในเข้าซื้อกิจการและการขยายตัวตามมาในสำนักงานใหญ่ใหม่บนถนนสายที่53 ต่อมาน้องชายDavid Rockefelleได้เข้าร่วมเป็นคณะกรรมการของพิพิธภัณฑ์มูลนิธิ, ในปี 1948 และได้เป็นประธานต่อจากNelsonหลังจากNelsonเอาขึ้นตำแหน่งเป็นผู้ว่าราชการรัฐนิวยอร์กในปี 1958
นิทรรศการ
ในช่วงประวัติศาสตร์ที่ผ่านมา, MoMA ได้จัดนิทรรศการชั่วคราที่สามารถอธิบายยุคสมัยของวงการศิลปะได้อย่างดี
รัฐคารินเทีย
คารินเทีย (Carinthia; Kärnten; Koroška) เป็นรัฐทางใต้สุดของประเทศออสเตรีย มีเมืองหลวงชื่อ คลาเกินฟวร์ท อุตสาหกรรมหลักของรัฐ คือ การท่องเที่ยว อิเล็คทรอนิกส์ วิศวกรรม การป่าไม้ และเกษตรกรรม เป็นแหล่งตากอากาศฤดูร้อน
เดิมเป็นถิ่นฐานของพวกเคลติก เป็นส่วนหนึ่งของแคว้นนอริคุมในจักรวรรดิโรมัน ชาวเยอรมันและชาวสโลวีนได้เข้ารุกราน และเป็นส่วนหนึ่งของอาณาจักรบาวาเรียในคริสต์ศตวรรษที่ 8 ปกครองโดยราชวงศ์ฮับสบูร์กใน ค.ศ. 1335 และกลายเป็นส่วนหนึ่งของจักรวรรดิออสเตรียใน ค.ศ. 1849 ต่อมายูโกสลาเวียและอิตาลีได้เข้ายึดครองบริเวณบางส่วนของรัฐในช่วงสงครามโลกครั้งที่หนึ่ง ส่วนที่ยูโกสลาเวียยึดครองได้รับการรับรองโดยการลงประชามติใน ค.ศ. 1920 แต่บริเวณคลาเกนฟูร์ทยังคงเป็นของออสเตรีย
ลักษณะภูมิประเทศเป็นที่ราบลุ่มแม่น้ำดราวา มีทะเลสาบหลายแห่ง เช่น ทะเลสาบเวิร์ท ทะเลสาบมิลล์ชตัทท์
ศิลปะสมัยกลาง
ศิลปะยุคกลาง (Medieval art) “ศิลปะยุคกลาง” ในโลกตะวันตกครอบคลุมเนื้อหาทั้งทางเวลาและภูมิภาคที่ยืนยาวกว่า 1,000 ปีของประวัติศาสตร์ศิลปะของยุโรป ตะวันออกกลาง และ แอฟริกาเหนือ บริบทของศิลปะยุคกลางรวมขบวนการทางศิลปะและสมัยศิลปะที่สำคัญ ๆ ทั้งระดับชาติ ระดับท้องถิ่น ประเภทงาน การฟื้นฟู งานศิลปะ และ ศิลปินเอง
นักประวัติศาสตร์ศิลป์พยายามที่จะให้ความหมายและนิยามศิลปะยุคกลางออกเป็นสมัยและ ลักษณะแต่ก็ประสบกับปัญหา โดยทั่วไปแล้วก็จะรวมคริสเตียนยุคแรก ศิลปะสมัยการโยกย้ายถิ่นฐาน ศิลปะไบแซนไทน์ ศิลปะเกาะ ยุคก่อนโรมาเนสก์ and ศิลปะโรมาเนสก์ และศิลปะกอธิค และยังรวมไปถึงสมัยอื่นๆ อีกหลายสมัยภายในกลุ่มลักษณะนี้ นอกจากการแบ่งแยกลักษณะไปตามภูมิภาคแล้วลักษณะของสังคมโดยทั่วไปในช่วงนี้เป็นสังคมที่อยู่ในระหว่างการสร้างตนเองให้เป็นชาติเป็นวัฒนธรรม และจะมีลักษณะศิลปะที่เป็นเอกลักษณ์ของตนเอง เช่นศิลปะแองโกล-แซ็กซอน หรือ ศิลปะนอร์ส งานศิลปะยุคกลางมีหลายรูปแบบแต่สิ่งที่ยังคงหลงเหลืออยู่ให้เห็นก็ได้แก่งานประติมากรรม หนังสือวิจิตร งานกระจกสี งานโลหะ และ งานโมเสกซึ่งเป็นงานที่มีความเป็นถาวรภาพมากกว่าจิตรกรรมฝาผนัง งานไม้ หรือ ผ้าและเครื่องแต่งกาย, รวมทั้งพรมแขวนผนัง
เครื่องดนตรีในยุคกลาง
สังคมในยุคกลางมีความประณีตและหรูหรามากขึ้น จากอิทธิพลของวัฒนธรรมต่างชาติที่หลากหลาย ดนตรีเป็นสิ่งสำคัญอย่างยิ่งยวดต่อผู้คนซึ่งดำรงชีวิตในสมัยกลาง โดยเฉพาะอย่ายิ่งพวกขุนนาง
ยุคกลางเป็นยุคของอัศวินผู้กล้าและสตรีที่สูงส่ง (อัศวินจะหลงรักและชื่นชมเจ้าหญิงผู้สูงศักดิ์ ยุคนี้จึงมีจินตาการแบบโรแมนติกนั่นเอง) และการมีความรักอันสูงส่งนั้นก็เป็นสิ่งที่สำคัญยิ่ง (หมายเหตุเหมือนข้างต้น จะพบมากในวรรณคดียุคแรกเริ่ม เช่น แบวูล์ฟ) สิ่งสำคัญสำหรับอัศวินไม่ใช่การต่อสู้เพียงเพื่อชัยชนะ แต่อัศวินยังต้องสามารถเล่นดนตรีและเต้นรำได้อีกด้วย นอกจากนี้ นักดนตรีในยุคกลางยังเป็นผู้เล่นเครื่องดนตรีต่าง ๆ ด้วยเช่นกัน อาจเป็นนักดนตรีเร่ร่อน หรือกวี
เครื่องดนตรียุคกลางที่เก่าแก่ที่สุดก็คือเสียงของมนุษย์ การเผยแผ่ศาสนาคริสต์ในยุคมืด (Dark Ages) และในช่วงต้นยุคกลาง (Middle Ages) ก่อให้เกิดบทสวด Hymns และบทเพลงทางโลกขึ้น โดยออร์แกนที่เล่นในโบสถ์ที่เก่าแก่ที่สุดย้อนกลับไปได้ถึงศตวรรษที่ 8(ค.ศ. 700-709) และเครื่องดนตรีในยุคกลางหลายชนิดก็เป็นต้นกำเนิดของเครื่องดนตรีสมัยใหม่
แหล่งข้อมูลอื่น
Byzantská kultura Bysanttilainen kulttuuri Візантійська культура
จังหวัดนครพนม
นครพนม เป็นจังหวัดในกลุ่มจังหวัดภาคตะวันออกเฉียงเหนือตอนบน 2 นับเป็นเมืองชายแดนที่มีความอุดมสมบูรณ์ ความสวยงามของทิวทัศน์ และมีความหลากหลายของวัฒนธรรมและชาติพันธุ์ รวมทั้งประวัติศาสตร์ที่ยาวนานมีพระธาตุพนมเป็นปูชนียสถานคู่บ้านคู่เมือง พื้นที่ด้านเหนือและตะวันออกของจังหวัดติดกับแม่น้ำโขงโดยตลอด
สภาพภูมิประเทศ
สภาพโดยทั่วไปของจังหวัดนครพนมเป็นที่ราบลุ่ม มีที่ราบสูงและภูเขาอยู่บ้าง มีแม่น้ำสายสั้น ๆ เป็นสาขาย่อยแยกจากแม่น้ำโขงมาหล่อเลี้ยงความอุดมสมบูรณ์ภายในพื้นที่ พื้นที่ส่วนใหญ่มีแม่น้ำโขงไหลผ่าน นครพนมจึงนับว่าเป็นจังหวัดที่มีแหล่งน้ำที่สมบูรณ์มาก ด้านตะวันออกมีแม่น้ำโขงทอดยาวกั้นพรมแดนระหว่างประเทศไทยกับลาว
จังหวัดนครพนมมีจุดผ่านแดนไปประเทศลาว รวม 6 จุด เป็นจุดผ่านแดนถาวร 2 จุด และจุดผ่อนปรน 4 จุด จุดผ่านแดนที่สำคัญและเป็นสากล คือ ด่านสะพานมิตรภาพไทย-ลาว แห่งที่ 3 ซึ่งเป็นประตูไปสู่อินโดจีน
ประวัติศาสตร์
นครพนมเป็นจังหวัดชายแดนตั้งเลียบชายฝั่งขวาของแม่น้ำโขง ตรงข้ามกับเมืองท่าแขก แขวงคำม่วนของประเทศลาว นครพนมเป็นจังหวัดที่ประดิษฐานพระธาตุพนมอันศักดิ์สิทธิ์และเก่าแก่ ซึ่งเป็นพระธาตุที่ประดิษฐานพระอุรังคธาตุ (กระดูกหน้าอก) ขององค์สมเด็จพระสัมมาสัมพุทธเจ้า (สมณโคดม) และนับเป็นพระบรมธาตุคู่เมืองนครพนม เป็นที่เคารพสักการะของชาวไทยและชาวลาวทั้งสองฝั่งแม่น้ำโขงมาตั้งแต่บรรพกาลนานหลายพันปี พระธาตุพนมประดิษฐานอยู่ที่อำเภอธาตุพนม อยู่ห่างจากตัวเมืองนครพนม 52 กิโลเมตร จังหวัดนครพนมมีพื้นที่ประมาณ 5,502.670 ตารางกิโลเมตร ระยะทางห่างจากกรุงเทพมหานครประมาณ 740 กิโลเมตร นอกจากนี้ ในตัวเมืองนครพนมยังมีพระธาตุนครประดิษฐานเป็นพระธาตุกลางเมืองด้วย พระธาตุนครนี้เดิมเป็นวัดที่ใช้สำหรับประกอบพระราชพิธีถือน้ำพระพิพัฒน์สัตยาของเจ้าเมืองนครพนมในอดีต
นครพนมเป็นจังหวัดที่มีบันทึกทางประวัติศาสตร์มาแต่โบราณกาล ในฐานะเมืองเก่าเคียงคู่อยู่กับอาณาจักรศรีโคตรบูร (สมัยปัจจุบันมักสะกดผิดเป็น ศรีโคตรบูรณ์ ซึ่งบูรคำนี้มาจากศัพท์โบราณเป็นคำเดียวกับคำว่า ปุระ หรือบุรี ที่แปลว่าเมืองในภาษาถิ่นเอเชียตะวันออกเฉียงใต้และตรงกับคำว่าเบิร์กหรือโบโรห์ในภาษาฝรั่งตะวันตก ไม่ใช่คำว่า บูรณ์ หรือ บูรณ ที่เป็นคนละความหมาย) แต่เดิมนครพนมมีชื่อเต็มในจารึกสถาปนาวัดโอกาสศรีบัวบานว่า เมืองนครบุรีราชธานีศรีโคตรบูรหลวง เคยเป็นราชธานีที่มีกษัตริย์และเจ้าผู้ครองนครปกครองมาก่อนหลายสมัย เอกสารของล้านช้างส่วนใหญ่ออกนามว่าเมืองลครหรือเมืองนคร เดิมทีนั้นมีพื้นที่อยู่ทางฝั่งซ้ายของแม่น้ำโขงหรือเมืองเก่าท่าแขกบริเวณหมู่บ้านสีโคดรอบๆ วัดพระธาตุศรีโคตรบูร หรือภาษาท้องถิ่นเรียกว่าพระธาตุศรีโคตรบอง ต่อมาปั 2321 ตรงกับสมัยสมเด็จพระเจ้าตากสินมหาราชได้ย้ายมาอยู่ฝั่งขวาที่เมืองเก่าหนองจันทน์ปัจจุบันยังเรียกบริเวณนี้ว่าบ้านเมืองเก่า จากนั้นย้ายขึ้นไปทางตอนเหนือที่บ้านโพธิ์คำ คือตัวเมืองนครพนมในปัจจุบันแต่เดิมเรียกว่าเมืองมรุกขนคร ซึ่งเป็นการกลับไปใช่ชื่อเก่าสมัยครั้งยังรุ่งเรืองมีราว พ.ศ. 500 เอกสารล้านช้างบ้างครั้งเรียก รุกขนคร หรือรุกขานคร เคยมีหัวเมืองในปกครองอยู่ในพื้นที่ปัจจุบันของจังหวัดนครพนม, มุกดาหาร, แขวงคำม่วน, แขวงสุวรรณเขต ส่วนใหญ่ของจังหวัดบึงกาฬ และบางอำเภอของจังหวัดสกลนครกับแขวงบอลิคำไซ ก่อนจะขึ้นตรงต่อไปยังเวียงจันทน์ ในสมัยรัตนโกสินทร์ตอนต้น เมื่อพระบาทสมเด็จพระพุทธยอดฟ้าจุฬาโลกตีเมืองนครเวียงจันทน์ได้แล้ว ในระหว่างปี พ.ศ. 2329-2333 เจ้าเมืองนครพนมหรือเมืองศรีโคตรบองได้ทูลเกล้าถวายต้นไม้เงินต้นไม้ทองแก่สยามในฐานะนครประเทศราช ชื่อของดินแดนนี้จึงได้รับพระราชทานนามเป็น "นครพนม" สันนิษฐานว่านามนี้มาจากนครพนมเป็นเมืองที่มีพื้นที่ติดต่อกับทิวเขามากมายทางฝั่งซ้ายซึ่งเดิมเคยเป็นพื้นที่หัวเมืองหรืออำเภอที่ขึ้นต่อนครพนม และเชื่อว่าการมีชื่อ "นคร" นำหน้านี้ทำให้เมืองอยู่ในระดับฐานะเมืองลูกหลวง หลังเสร็จสิ้นสงครามเจ้าอนุวงศ์แล้ว พระบาทสมเด็จพระจอมเกล้าเจ้าอยู่หัวได้ลดฐานะเมืองนครพนมเป็นหัวเมืองชั้นเอก ด้วยความเป็นอาณาจักรที่เคยเจริญรุ่งเรืองมาเก่าก่อน ประกอบกับแม่น้ำโขงเป็นแหล่งวัฒนธรรมของมนุษย์ชาติจากหลายชนเผ่า ดังนั้น นครพนมจึงมีโบราณสถานจำนวนมาก และมีเอกลักษณ์ทางวัฒนธรรมและประเพณีที่เป็นเอกลักษณ์
จากนั้นมีการเปลี่ยนแปลงเขตแดนหลายครั้งจากการจัดระเบียบหัวเมือง ยกหัวเมืองใหญ่บางเมืองที่เคยให้ขึ้นต่อนครพนมไปขึ้นต่อมณฑลอุดรโดยตรงเช่นเมืองมุกดาหาร เมืองหนองสูงเป็นต้น จนกระทั่งปี พ.ศ. 2436 ข้าหลวงฝรั่งเศสและกองทัพ ได้แบ่งเอาพื้นที่ฝั่งซ้ายของแม่น้ำโขงไปทั้งหมดและภายหลังได้ผนวกรวมกับประเทศสหภาพอินโดจีนแห่งฝรั่งเศส (Union indochinoise) ได้แก่พื้นที่ปัจจุบันในแขวงคำม่วน, แขวงสุวรรณเขต และเมืองปากกระดิง เมืองคำเกิดที่ย้ายจากสังกัดแขวงคำม่วนไปขึ้นกับแขวงบอลิคำไซ(รวมทั้งเมืองเวียงทองและไซจำพอนที่แยกออกมาภายหลัง) ทำให้จังหวัดนครพนมเหลือเพียงพื้นที่ฝั่งขวา ส่งผลให้เกิดการปฏิรูปและออก พ.ร.บ.การปกครองรูปแบบใหม่ ยกระดับหัวเมืองต่างๆ ขึ้นเป็นอำเภอและขึ้นต่อจังหวัดนครพนม ตั้งแต่ปี พ.ศ. 2437 จนถึงปี พ.ศ. 2450 จังหวัดนครพนมประกอบไปด้วยอำเภอดั้งเดิมดังนี้
ครั้นต่อมาในปี พ.ศ. 2459 มีประกาศพระบรมราชโองการเรื่อง โอนอำเภอไชยบุรีไปขึ้นจังหวัดหนองคาย ลงวันที่ 22 มีนาคม 2459 มีความว่าทรงทราบฝ่าละอองธุรีพระบาทว่าอำเภอไชยบุรี ซึ่งเป็นอำเภอขึ้นจังหวัดนครพนมเวลานี้ ( พ.ศ. 2459) มีท้องที่และระยะทางห่างไกลจากจังหวัดนครพนมมาก เป็นการลำบากแก่ราษฎรที่อยู่ในแขวงอำเภอไชยบุรี ผู้มีกิจสุขทุกข์จะมายังจังหวัดนครพนมและทั้งไม่เหมาะแก่การปกครอง จึงทรงพระราชดำริว่าสมควรจะโอนอำเภอไชยบุรี มาขึ้นจังหวัดหนองคาย จึงทรงพระกรุณาโปรดเกล้าโปรดกระหม่อมให้โอนอำเภอไชยบุรีมาขึ้นจังหวัดหนองคาย ตั้งแต่บัดนี้ (พ.ศ. 2459) เป็นต้นไป (ราชกิจจานุเบกษา เล่ม 33 หน้า 320 – 321 ลงวันที่ 25 มีนาคม 2459 ) โดยย้าย ต.บ้านแพงซึ่งเป็นที่ตั้งเดิมของที่ว่าการอำเภอไชยบุรีกลับไปขึ้นกับ อ.ท่าอุเทนและได้รับการยกฐานะขึ้นเป็น อ.บ้านแพงในภายหลัง ส่วนอ.บึงกาฬก็ได้รับการจัดตั้งเป็น จ.บึงกาฬในปัจจุบัน
อำเภอใหญ่ต่างๆ แตกออกเป็นหลายอำเภอได้แก่ อำเภอท่าอุเทน แตกเป็นอ.อากาศอำนวยซึ่งภายหลังเปลี่ยนชื่อเป็นอ.ศรีสงคราม และแยกบ้านอากาศและพื้นที่บางส่วนไปขึ้นกับ อ.วานรนิวาสจนได้รับการยกฐานะกลับมาเป็น อ.อากาศอำนวยภายหลัง มีการจัดตั้งอ.นาหว้า อ.บ้านแพง อ.นาทม และ อ.โพนสวรรค์แยกออกมาอีกภายหลัง ที่อำเภอเมืองนครพนม ภายหลังแยก อ.ปลาปาก และคืนพื้นที่บางตำบลกลับไปรวมกับอีกหลายตำบลในจ.สกลนคร จัดตั้งเป็น อ.กุสุมาลย์ อำเภอเรณูนครภายหลังถูกยุบแล้วย้ายที่ว่าการไปตั้งที่ใหม่ใกล้วัดพระธาตุพนมจัดตั้งขึ้นเป็นอำเภอธาตุพนม จนผ่านไปหลายสิบปีจึงแยกตัวกลับมาเป็น อ.เรณูนคร ออกมาจาก อ.ธาตุพนม ทางด้านอำเภอหนองสูงถูกย้ายที่ทำการไปที่ใหม่และยุบอำเภอเปลี่ยนชื่อเป็น อำเภอนาแก แบ่งบางตำบลรวมถึงต.หนองสูงเดิมไปขึ้นกับ อ.มุกดาหาร ภายหลังการจัดตั้งจังหวัดมุกดาหาร
ในปี พ.ศ. 2525 รัฐบาลได้ออกพระราชบัญญัติจัดตั้งจังหวัดมุกดาหาร พ.ศ. 2525 แยกอำเภอ มุกดาหารเป็นจังหวัด ตั้งแต่วันที่ 27 กันยายน พ.ศ. 2525 โดยมีอำเภอมุกดาหาร อำเภอดอนตาล และอำเภอต่างๆ ที่เคยเป็นส่วนหนึ่งของอำเภอมุกดาหารได้แก่ อำเภอคำชะอี อำเภอหนองสูง อำเภอหว้านใหญ่ อำเภอนิคมคำสร้อย รวมทั้งได้แยก ตำบลดงหลวง ออกจาก อำเภอนาแกไปรวมกับมุกดาหาร เป็นอำเภอดงหลวง
ในปี พ.ศ. 2561 มีการจัดงานเฉลิมฉลอง 232 ปี เมืองนครพนม ใต้ร่มพระบารมีจักรีวงศ์ เพื่อฉลองครบรอบการจัดตั้งจังหวัดนครพนมในฐานะเมืองหนึ่งของสยาม ที่กลายเป็นประเทศไทยอย่างเต็มตัวเมื่อ 232 ปีก่อนหลังการเปลี่ยนผ่านจากเมืองมรุกขนครที่เป็นส่วนหนึ่งภายใต้อิทธิพลการปกครองของล้านช้างเวียงจันทน์ มาขึ้นเป็นนครประเทศราชต่อสยามและได้รับโปรดเกล้ารับรองและพระราชทานนาม นครพนม
การปกครองส่วนภูมิภาค
การปกครองแบ่งออกเป็น 12 อำเภอ 99 ตำบล 1,130 หมู่บ้าน
การปกครองส่วนท้องถิ่น
แบ่งออกเป็น 1 องค์การบริหารส่วนจังหวัด 81 องค์การบริหารส่วนตำบล 1 เทศบาลเมือง 21 เทศบาลตำบล
อำเภอเมืองนครพนม
อำเภอปลาปาก
อำเภอท่าอุเทน
อำเภอบ้านแพง
อำเภอธาตุพนม
อำเภอเรณูนคร
อำเภอนาแก
อำเภอศรีสงคราม
อำเภอโพนสวรรค์
การขนส่ง
ระยะทางจากจังหวัดนครพนมไปยังจังหวัดใกล้เคียง โดยประมาณ คือ
ระยะทางจากอำเภอเมืองไปยังอำเภอใกล้เคียง โดยประมาณ คือ
รถยนต์
จากกรุงเทพมหานคร ให้ใช้ทางหลวงหมายเลข 1 (ถนนพหลโยธิน) ถึงจังหวัดสระบุรีบริเวณหลักกิโลเมตรที่ 107 แยกขวาเข้าทางหลวงหมายเลข 2 (ถนนมิตรภาพ) ผ่านจังหวัดนครราชสีมา ถึงอำเภอบ้านไผ่ จังหวัดขอนแก่น แล้วแยกขวาเข้าทางหลวงหมายเลข 23 ผ่านเข้าสู่จังหวัดมหาสารคาม จากนั้นใช้ทางหลวงหมายเลข 213 ไปจังหวัดกาฬสินธุ์ จนถึงจังหวัดสกลนคร จากนั้นใช้ทางหลวงหมายเลข 22 ตรงเข้าสู่จังหวัดนครพนม รวมระยะทางทั้งสิ้นประมาณ 740 กิโลเมตร
รถโดยสารประจำทาง
สถานีขนส่งผู้โดยสารจังหวัดนครพนม มีบริการรถโดยสารประจำทางทั้งรถโดยสารธรรมดาและปรับอากาศ ทั้งรถที่มาจากกรุงเทพฯ และรถที่ไปยังจังหวัดต่างๆ เช่น
การคมนาคมทางน้ำ
ในอดีตเคยมีความนิยมในการใช้เรือเดินทางระหว่างหมู่บ้าน ระหว่างอำเภอ และการเดินทางข้ามจังหวัดติดแม่น้ำด้วยกัน โดยมีแม่น้ำสายสำคัญในจังหวัดนครพนมได้แก่ แม่น้ำโขง แม่น้ำสงคราม ลำน้ำก่ำ ลำน้ำอูน ลำน้ำบัง ลำน้ำยาม แต่เมื่อมีการพัฒนาเส้นทางถนน ความนิยมก็ลดลงไปเปลี่ยนไปใช้พาหนะอื่นๆ บนบกแทน ปัจจุบันชาวไทยและชาวลาวในพื้นที่นิยมใช้เรือข้ามฟากแม่น้ำโขง ในการเดินทางและขนส่งสินค้า มีเรือด่วนข้ามฟากที่บริเวณท่าเรือจุดผ่านแดนถาวรในตัวเมืองนครพนม และมีเรือข้ามฟากและเรือเล็กที่จุดผ่อนปรนต่างๆ เพื่อทำการค้า มีย่านการค้าที่สำคัญคือตลาดนัดไทย-ลาว อ.ธาตุพนม, ตลาดนัดไทย-ลาว อ.ท่าอุเทน, ตลาดนัดไทย-ลาว บ้านหนาด อ.เมืองนครพนม นอกจากนั้นยังมีเรือสำราญและเรือล่องชมวิวให้บริการในอำเภอเมืองนครพนม และอำเภอธาตุพนม เนื่องจากเป็นบริเวณที่มีทิวทัศน์ริมแม่น้ำโขงและแนวเทือกเขาหินปูนที่สวยงามทางฝั่งประเทศลาว
การคมนาคมทางอากาศ
ท่าอากาศยานนครพนม เคยเป็นที่ตั้งฐานทัพสหรัฐอเมริกา หลังจากถอนทหารออกไปในปี พ.ศ. 2518 จึงเริ่มเปิดเที่ยวบินพาณิชย์ในปี พ.ศ. 2521 เคยมีสายการบินที่ให้บริการได้แก่ บริษัท เดินอากาศไทย/บริษัท การบินไทย, สายการบินพีบีแอร์, สายการบินนกแอร์ และปัจจุบันมีเที่ยวบินที่ยังคงเปิดให้บริการได้แก่ นอกจากนี้ยังสามารถเลือกเดินทางได้จากท่าอากาศยานสกลนคร ซึ่งอยู่ห่างจากท่าอากาศยานนครพนม เพียง 70 กิโลเมตร โดยเฉพาะอำเภอที่อยู่ใกล้เคียงตัวจังหวัดสกลนคร
การคมนาคมทางราง
นครพนมเคยอยู่ในแผ่นพัฒนาเส้นทางขนส่งทางรางตั้งแต่อดีตสมัยรัชกาลที่ 5 มาจนถึงโครงการใหม่ในปัจจุบันได้แก่
ปูชนียสถาน
ปูชนียสถานที่สำคัญในจังหวัดนครพนม คือ พระธาตุพนม นอกจากนี้ยังมีพระธาตุอื่น ๆ ที่ชาวจังหวัดนครพนมเคารพนับถือ ได้แก่ พระธาตุประสิทธิ์ พระธาตุท่าอุเทน พระธาตุเรณู พระธาตุศรีคุณ พระธาตุนคร และพระธาตุมหาชัย เป็นต้น ซึ่งถือเป็นเมืองพระธาตุโดยแท้
บิ๊กเทน
กลุ่มบิ๊กเทน (Big Ten Conference) เป็นกลุ่มของมหาวิทยาลัยที่รวมตัวกัน 11 แห่ง ในการจัดการแข่งขันกีฬาระหว่างมหาวิทยาลัยในสหรัฐอเมริกา มหาวิทยาลัยที่อยู่ในกลุ่มนี้อยู่ในบริเวณตอนเหนือของประเทศ ในอดีตบิ๊กเทนมีสมาชิกอยู่ 10 มหาวิทยาลัย และเพิ่มมาเป็น 11 แห่ง ในปี พ.ศ. 2533 หลังจากที่มหาวิทยาลัยเพนซิลเวเนียสเตตได้เข้าร่วม ก็ได้มีการเปลี่ยนสัญลักษณ์ของกลุ่มบิ๊กเทนโดยมีตัวเลข 11 ซ่อนอยู่ในตัวอักษร T
สมาชิก
บิ๊กเทนก่อตั้งในปี พ.ศ. 2439 (ค.ศ. 1896) โดยมีสมาชิกดังนี้
ทะเลแลกคาดิฟ
ทะเลแลกคาดิฟ หรือ ทะเลลักษทวีป (Laccadive Sea หรือ Lakshadweep Sea) คือทะเลที่มีพื้นที่ครอบคลุมเขตแดนของประเทศอินเดีย มัลดีฟส์ และศรีลังกา ตั้งอยู่ทางตะวันตกของรัฐเกรละ เป็นทะเลน้ำอุ่นที่มีอุณหภูมิคงที่ตลอดทั้งปี โดยในอ่าวมันนาร์ มีสิ่งมีชีวิต 3,600 สายพันธุ์
พันธะเพปไทด์
พอลิเพปไทด์และโปรตีนจะเป็นสายโซ่ของกรดอะมิโนที่เชื่อมต่อกันด้วยพันธะเพปไทด์ และเป็นองค์ประกอบหลักของพอลิเอไมด์ เช่นไนลอนและอะรามิดส์ ซึ่งเป็นพอลิเมอร์สังเคราะห์ที่มีพันธะเพปไทด์
พันธะเพปไทด์ถูกสลายได้ด้วยปฏิกิริยาเอไมด์ ไฮโดรไลซิส พันธะเพปไทด์ในโปรตีนมีความคงตัวปานกลาง หมายความว่าเมื่อมีน้ำอยู่จะสลายตัวได้ทันที ปล่อยพลังงานอิสระออกมา 10 kJ/mol แต่เกิดช้ามากในสิ่งมีชีวิต กระบวนการเกิดขึ้นด้วยการเร่งของเอนไซม์ที่ย่อยสลายพันธะเพปไทด์ ค่าการดูดกลืนแสงของเพปไทด์อยู่ที่ 190-230 nm
พันธะเพปไทด์สามารถเรียกอีกชื่อหนึ่งได้ว่า พันธะยูเพปไทด์ (eupeptide bond) เพื่อให้แตกต่างจากพันธะไอโซเพปไทด์ (isopeptide bond) ที่เป็นพันธะเอไมด์อีกรูปแบบหนึ่ง ซึ่งสร้างขึ้นจากหมู่คาร์บอกซิลของกรดอะมิโนหนึ่ง กับหมู่อะมิโนของอีกโมเลกุลหนึ่ง